BAGUIO CITY -- Pimmusay ti maysa nga ubing a babai nga agtawen iti tallo kalpasan a tinagba-tagbat daytoy ti saan pay a nainaganan a suspek sadiay Sablan,Benguet.
Sigun kenni PSInsp. Christian Alucod, nagsagrap ti nasao a biktima iti sangapulo ket tallo a tagbat iti nagduduma a paset ti bagina malaksid iti duwa a tagbat iti ulo daytoy.
Naamuan a pimmanaw ti ina ti ubbing kadwana ti kaanakana tapnu mangala iti nateng idi nakangngegda iti taol ti aso.
Gapu iti daytoy, pinasubli ti ina ti biktima ti kaanakanna iti balayda ket ditoy a nakitana ti dara-dara a bangkay ti biktima a nakadasay iti datar ken awananen iti biag.
Iti panagresponde dagiti otoridad ket dagus a nabigbig ti suspek iti krimen ken ita nga aldaw ket naituding a maiserbi ti warrant of arrest kontra iti daytoy.
Iti agdama ket saan pay nga ammo dagiti otoridad ti motibo ti suspek iti nasao a krimen.
ilo_Latn ilo_Latn ilo_Latn ilo_Latn ilo_Latn ilo_Latn